Nicolae Ciucă are programată o întâlnire cu Diaspora românească din Spania și Franța. Potrivit explicațiilor oferite de Rareș Bogdan, liberalii ar încerca să găsească "cele mai bune soluții la problemele românilor din străinătate".
Nicolae Ciucă se întâlnește cu românii din Spania
Amintim că primă întâlnire a avut loc deja cu românii stabiliți în Catalonia. În această regiune, șeful Partidului Național Liberal (PNL) s-a întâlnit cu mai mulți conaționali care lucrează în cadrul lanțului de abatoare Carniques Celra.
Liberalul s-a interesat de condițiile acestora de muncă. Totodată, le-a vorbit despre efortul său de a facilita obținerea dublei cetățenii pentru comunitatea românească din Spania.
Obținerea dublei cetățenii este o dorință mai veche a românilor care vor să se stabilească în Spania
Trebuie menționat că obținerea dublei cetățenii este o dorință mai veche a românilor care vor să se stabilească în Spania. Ei nu vor să renunțe la cetățenia română.
În acest context, problema a existat de mai mulți ani, deoarece Constituția Spaniei prevede o singură cetățenie.
De asemenea, singurele state care sunt exceptate de la această regulă sunt Portugalia și Franța. Cele două au încheiat acorduri privind dubla cetățenie cu Spania.
Guvernul condus de Nicolae Ciucă a inițiat dialogul cu cel din Spania
Guvernul condus de Nicolae Ciucă a inițiat dialogul cu cel din Spania. Astfel, ar putea ca românilor să li se accepte dreptul la dubla cetățenie.
Liberalii susțin că lucru este pe cale să se realizeze în următoarea perioadă.
În cadrul întâlnirii cu românii din Catalonia, Nicolae Ciucă și-a amintit și de perioadele în care a fost plecat mai multă vreme de acasă.
Șeful liberal le-a spus că își dorește ca românii plecați în afară să revină în România. Mai mult, și-a exprimat speranța că dezvoltarea economică a României va fi un factor determinant în reîntoarcerea Diasporei acasă.
Amintim că alături de Ciucă s-a aflat și secretarul general al partidului și prim-vicepreședintele Rareș Bogdan.
El a promis că liberalii încearcă să găsească "cele mai bune soluții la problemele românilor din străinătate".
"Încercăm să găsim cele mai bune soluții la problemele românilor din străinătate", a transmis Rareș Bogdan în cadrul unei emisiuni televizate.